Príloha č. 3:

Ministerstvo pôdohospodárstva a rozvoja vidieka Slovenskej republiky
 ako Riadiaci orgán pre Regionálny operačný program 

vyhlasuje

V Ý Z V U
na predkladanie žiadostí o nenávratný finančný príspevok 

operačný program:				Regionálny operačný program (ďalej aj „ROP“)
prioritná os (číslo a názov):	2 Infraštruktúra sociálnych služieb, sociálnoprávnej ochrany detí a sociálnej kurately
opatrenie (číslo a názov):		2.1 Infraštruktúra sociálnych služieb, sociálnoprávnej ochrany detí a sociálnej kurately 
oblasť podpory (číslo a názov):	2.1b podpora komunitných centier zameraných na posilňovanie sociálnej inklúzie
kód výzvy:					ROP-2.1b-2013/01
dátum schválenia výzvy:			29. 11. 2013
dátum vyhlásenia výzvy:			29. 11. 2013
dátum ukončenia prijímania žiadostí o NFP:	10. 03. 2014
dátum ukončenia výzvy:			10. 03. 2014
charakter výzvy:				časovo ohraničená
schválil:	minister pôdohospodárstva a  rozvoja vidieka Slovenskej republiky

              Ľubomír Jahnátek
minister pôdohospodárstva a rozvoja vidieka
Slovenskej republiky

1.	Kontaktné údaje pre získanie podrobnejších informácií k výzve
Otázky týkajúce sa vyhlásenej výzvy na predkladanie žiadostí o nenávratný finančný príspevok (ďalej aj „NFP“) je možné zasielať Ministerstvu pôdohospodárstva a rozvoja vidieka Slovenskej republiky ako Riadiacemu orgánu pre ROP (ďalej aj „RO pre ROP“) elektronicky na adresu inforop@land.gov.sk. 

Tabuľka: č. 1 Prehľad orgánov zapojených do implementácie výzvy ROP-2.1b-2013/01
Riadiaci orgán pre ROP	
Ministerstvo pôdohospodárstva a rozvoja vidieka SR
sekcia riadenia programov regionálneho rozvoja
útvar implementácie programov regionálneho rozvoja 
Prievozská 2/B
825 25 Bratislava 26	www.ropka.sk 	
Zdroj: RO pre ROP, 2013
Aktuálne informácie súvisiace s vyhlásenou výzvou, potrebné dokumenty a odpovede na často kladené otázky sú uverejňované na internetovej stránke www.ropka.sk.
Na písomne predložené otázky žiadateľov (zaslané poštou, faxom alebo elektronicky) týkajúce sa ROP je Riadiaci orgán pre ROP povinný odpovedať. Všetky odpovede zverejnené na internetovej stránke alebo poskytnuté žiadateľovi v písomnej forme sa považujú za záväzné a žiadateľ sa na ne môže v prípade potreby odvolávať. Odpovede poskytnuté žiadateľovi telefonicky a ústnou formou, pokiaľ neboli spracované do písomnej podoby, nemožno považovať za záväzné a žiadateľ sa na ne nemôže odvolávať. 
Prípadný výklad textu programových a riadiacich dokumentov súvisiacich s ROP a výklad textu dokumentácie tejto výzvy poskytuje Riadiaci orgán pre ROP. 
V zmysle § 12, ods. 2 zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov nie je na poskytnutie pomoci a podpory právny nárok. 

2.	Indikatívna výška finančných prostriedkov určených na výzvu
Indikatívna výška finančných prostriedkov určených na výzvu ROP-2.1b-2013/01 je 12 941 0200,00 EUR. 

Tabuľka č. 2: Indikatívna výška finančných prostriedkov určených na výzvu ROP-2.1b-2013/01
Rozpočet na výzvu ROP-2.1b-2013/01	EUR	%	
spolu 	12 941 200,00	100,00	
	z toho maximálny príspevok Európskeho fondu regionálneho rozvoja	11 000 020,00	85,00	
	z toho maximálny príspevok štátneho rozpočtu SR	1 294 120,00	10,00	
	z toho minimálny príspevok prijímateľa	647 060,00	5,00	
Zdroj: RO pre ROP, 2013

3.	Ciele výzvy na predkladanie žiadostí o nenávratný finančný príspevok
Výzva na predkladanie žiadostí o NFP, označená kódom ROP-2.1b-2013/01, je vyhlasovaná za účelom poskytnutia pomoci oprávneným žiadateľom na realizáciu projektov, ktorých ciele prispievajú k napĺňaniu cieľa opatrenia 2.1 Infraštruktúra sociálnych služieb, sociálnoprávnej ochrany detí a sociálnej kurately. Cieľ opatrenia 2.1 Infraštruktúra sociálnych služieb, sociálnoprávnej ochrany detí a sociálnej kurately je v zmysle Programového manuálu ROP definovaný ako „Zvýšenie kvality poskytovaných služieb v sociálnej oblasti prostredníctvom rekonštrukcie, rozširovania, modernizácie a budovania zariadení sociálnych služieb a zariadení na výkon opatrení sociálnoprávnej ochrany detí a sociálnej kurately, vrátane obstarania ich vybavenia“.
Oprávnené aktivity a činnosti v rámci opatrenia 2.1 Infraštruktúra sociálnych služieb, sociálnoprávnej ochrany detí a sociálnej kurately boli definované tak, aby boli v súlade s cieľom prioritnej osi 2 Infraštruktúra sociálnych služieb, sociálnoprávnej ochrany a sociálnej kurately, a tým aj v súlade s globálnym cieľom operačného programu. Cieľ prioritnej osi 2 Infraštruktúra sociálnych služieb, sociálnoprávnej ochrany detí a sociálnej kurately je definovaný ako „Zvýšenie rozsahu a úrovne poskytovaných služieb v sociálnej oblasti“ a globálny cieľ operačného programu je definovaný ako „Zvýšenie dostupnosti a kvality občianskej infraštruktúry a vybavenosti územia v regiónoch“.
Pomoc v rámci výzvy ROP-2.1b-2013/01 – podpora komunitných centier zameraných na posilňovanie sociálnej inklúzie je zameraná len na podporu činnosti komunitného centra, t. j. aktivity, ktoré nesmerujú k napĺňaniu činnosti komunitného centra nie sú oprávnené. 

4.	Podmienky poskytnutia pomoci 
Všeobecné podmienky poskytnutia pomoci v rámci ROP sú definované v Programovom manuáli ROP (časť II.) a v Príručke pre žiadateľa v rámci ROP (2.kapitola).
Špecifické podmienky poskytnutia pomoci pre oblasť podpory „podpora komunitných centier zameraných na posilňovanie sociálnej inklúzie“ v rámci opatrenia 2.1 Infraštruktúra sociálnych služieb, sociálnoprávnej ochrany detí a sociálnej kurately sú vymedzené v časti 3.2.1 Programového manuálu ROP, ktorý je dostupný na internetovej stránke http://www.ropka.sk/dokumenty-na-stiahnutie. 
Podmienky poskytnutia pomoci je žiadateľ povinný spĺňať pri predkladaní žiadostí o NFP a následne ako prijímateľ počas celej doby platnosti a účinnosti zmluvy o poskytnutí NFP v súlade s § 15 ods. 2 zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov.

4.1	Oprávnenosť žiadateľa 
Oprávneným žiadateľom pre výzvu ROP-2.1b-2013/01 je:
a)	obec založená v zmysle zákona č. 369/1990 Zb. o obecnom zriadení v znení neskorších predpisov,
b)	mestská časť v zmysle zákona č. 401/1990 Zb. o meste Košice v znení neskorších predpisov.
V rámci výzvy ROP-2.1b-2013/01 sú oprávnenými žiadateľmi výlučne úspešní žiadatelia o poskytnutie podpory Lokálnej stratégie komplexného prístupu v nadväznosti na projekt z opatrenia 2.1 ROP schváleného v rámci Lokálnej stratégie komplexného prístupu.

4.2	Oprávnenosť partnera
V rámci výzvy ROP-2.1b-2013/01 sa inštitút partnerstva neuplatňuje. 

4.3	Oprávnenosť aktivít realizácie projektu 
Skupiny oprávnených aktivít v rámci opatrenia 2.1:
2.1.2	budovanie, rekonštrukcia, modernizácia a vybavenie komunitných centier ako zariadení občianskej infraštruktúry zameraných na posilňovanie sociálnej inklúzie 
2.1.3	podporné aktivity 
Komunitné centrum na účely podpory z Regionálneho operačného programu je definované ako zariadenie, ktoré spĺňa štandardy stanovené v uznesení vlády Slovenskej republiky č. 804/2011 zo dňa 14.12.2011. 
Podrobnejšia charakteristika oprávnených aktivít v rámci skupiny oprávnených aktivít 2.1.2 budovanie, rekonštrukcia, modernizácia a vybavenie komunitných centier ako zariadení občianskej infraštruktúry zameraných na posilňovanie sociálnej inklúzie:
a)	prístavba, nadstavba, stavebné úpravy, budovanie a rekonštrukcia stavieb, napojenie stavieb na inžinierske siete (v zmysle stavebného zákona), vrátane bezbariérových úprav stavieb (debarierizácia);
b)	zvyšovanie energetickej hospodárnosti budov – realizácia opatrení na zlepšenie tepelno-izolačných vlastností konštrukcií najmä obnova obvodového plášťa, oprava a výmena strešného plášťa vrátane strešnej krytiny a povrchu plochých striech, oprava a výmena výplňových otvorových konštrukcií, opravy technického, energetického alebo technologického vybavenia a zariadení objektu ako aj výmena jeho súčastí (najmä výmena vykurovacích kotlov a telies a vnútorných inštalačných rozvodov, klimatizačného zariadenia, inštalovanie solárnych panelov tam, kde je to vhodné a pod.);
c)	výstavba nových stavieb, dokončenie rozostavaných stavieb pre účely budovania nových zariadení komunitných centier 
d)	obstaranie vnútorného a vonkajšieho vybavenia objektu, nevyhnutne súvisiaceho s účelom využitia stavby, vrátane IKT vybavenia; 
e)	projektové a inžinierske práce pre projekt.
poznámka:	intervencie do stavebných objektov, ktoré sú nehnuteľnými kultúrnymi pamiatkami, sú nevyhnutne realizované so súhlasom príslušného krajského pamiatkového úradu, pre zaradenie príslušného projektu v súvislosti s podporou pamiatkového objektu je rozhodujúci účel, na ktorý má byť objekt využívaný (napr. komunitné centrum sídliace v pamiatkovom objekte je podporené v rámci opatrenia 2.1).
Žiadateľ pri realizácii oprávnených aktivít dodržiava architektonicko-stavebné a typologicko-prevádzkové minimum bezbariérovej architektúry, ktoré je definované vo vyhláške Ministerstva životného prostredia Slovenskej republiky č. 532/2002 Z. z. o všeobecných technických požiadavkách na stavby užívané osobami s obmedzenou schopnosťou pohybu a orientácie.
Riadiaci orgán pre ROP žiadateľom odporúča, aby pri realizácii oprávnených aktivít v maximálnom rozsahu a v rámci možností umožnili participáciu cieľovej komunity na výstavbe, resp. rekonštrukcii  komunitného centra.
Riadiaci orgán pre ROP odporúča, aby žiadatelia pred podaním žiadosti o nenávratný finančný príspevok spolupracovali so zamestnancami regionálnych pobočiek Úradu splnomocnenca vlády Slovenskej republiky pre rómske komunity pri vypracovávaní žiadosti o nenávratný finančný príspevok. Kontakty na regionálnych zamestnancov sú uvedené na webovom sídle Úradu splnomocnenca vlády Slovenskej republiky pre rómske komunity http://www.minv.sk/?romske-komunity-uvod.

4.4	Oprávnenosť výdavkov realizácie projektu:
Oprávnené výdavky pre opatrenie 2.1 Infraštruktúra sociálnych služieb, sociálnoprávnej ochrany detí a sociálnej kurately sú vymedzené v číselníku oprávnených výdavkov. Výdavky musia byť využité na realizáciu oprávnených aktivít.
V súvislosti so slovným vymedzením oprávnených výdavkov sa aplikuje časť 2.4 Programového manuálu ROP, ktorá je platná pre všetky opatrenia a oblasti podpory v rámci ROP. Uvedená časť obsahuje slovné vymedzenie oprávnených a neoprávnených výdavkov.
Celkové oprávnené výdavky na projekty sa uvádzajú v  EUR v limitnej výške v presnosti na dve desatinné miesta s matematickým zaokrúhlením. 
Tabuľka č. 3: Limity výdavkov na oprávnené aktivity projektu – podporné aktivity projektu podľa celkového objemu stavebných prác
Objem stavebných prác v EUR	Podporné aktivity projektu	Vybavenie	
	Projektové a inžinierske práce		
do 164 999,99 	5,00 %	20,00 %	
od 165 000,00 do 331 999,99 	4,00 %	20,00 %	

Výdavky na informovanie a publicitu v zmysle Manuálu pre informovanie a publicitu nie sú oprávnené.

RO pre ROP odporúča žiadateľom, aby z dôvodu povinnosti ukončenia hlavných a podporných aktivít projektu do 31. 10. 2015 (pozri časť 4.6 výzvy) začali všetky činnosti súvisiace s procesmi verejného obstarávania v čo najskoršom termíne od dátumu vyhlásenia výzvy. Zároveň však RO pre ROP upozorňuje, že jednotlivé realizované procesy k obstaraniu dodávateľov hlavných a podporných aktivít projektu majú svoje špecifické podmienky, a to najmä:
a)	proces verejného obstarávania na projektovú dokumentáciu vrátane podpisu zmluvy s úspešným uchádzačom – zhotoviteľom/dodávateľom dokumentácie je potrebné riešiť čo najskôr po vyhlásení výzvy;
b)	po dodaní projektovej dokumentácie sa odporúča realizovať proces verejného obstarávania na zhotoviteľa/dodávateľa stavebných prác, pričom zmluva s úspešným uchádzačom môže byť podpísaná na základe rozhodnutia RO pre ROP o akceptovaní procesu verejného obstarávania v rámci administratívnej kontroly verejného obstarávania (RO pre ROP vykoná administratívnu kontrolu procesu verejného obstarávania až po podpise Zmluvy o NFP);
c)	taktiež je žiadateľ oprávnený po dodaní projektovej dokumentácie realizovať proces verejného obstarávania na inžinierske služby, pričom zmluva s úspešným uchádzačom môže byť podpísaná na základe rozhodnutia RO pre ROP o akceptovaní procesu verejného obstarávania v rámci administratívnej kontroly verejného obstarávania. (RO pre ROP vykoná administratívnu kontrolu procesu verejného obstarávania až po podpise Zmluvy o NFP).
Proces verejného obstarávania je podrobnejšie opísaný v Príručke pre prijímateľa v rámci ROP, ktorá je dostupná na stránke www.ropka.sk/dokumenty-na-stiahnutie/ , a vzore Zmluvy o NFP, ktorý tvorí prílohu č. 4 tejto výzvy.

4.5	Oprávnenosť miesta realizácie projektu
V prípade celého ROP je oprávneným územím územie Slovenskej republiky s výnimkou územia Bratislavského samosprávneho kraja.
V prípade výzvy ROP-2.1b-2013/01 je oprávneným miestom realizácie projektu katastrálne územie obce, ktorá je úspešným žiadateľom o poskytnutie podpory Lokálnej stratégie komplexného prístupu  v nadväznosti na projekt z opatrenia 2.1 ROP schváleného v rámci Lokálnej stratégie komplexného prístupu.
Podmienkou smerovania intervencií mimo pólov rastu je preukázanie trvalej udržateľnosti a splnenie všetkých legislatívnych podmienok pre realizáciu projektu.

4.6	Časová oprávnenosť realizácie projektu
Termín ukončenia všetkých aktivít projektu je najneskôr do 31. 10. 2015, pričom časová oprávnenosť výdavkov spojených s realizáciou aktivít projektu je stanovená do 31. 12. 2015.

4.7	Kritériá pre výber projektov
Kritériá pre výber projektov zahŕňajú hodnotiace a výberové kritériá. Hodnotiace a výberové kritériá pre oblasť podpory 2.1b sociálnych služieb, sociálnoprávnej ochrany a sociálnej kurately sú záväzne schválené Monitorovacím výborom pre ROP a tvoria prílohu Programového manuálu ROP. 

4.8	Spôsob financovania 
Spôsob financovania sa stanovuje v súlade so Systémom finančného riadenia štrukturálnych fondov a Kohézneho fondu pre programové obdobie 2007-2013 v platnom znení a bude upravený v Zmluve o poskytnutí NFP.

4.9	Oprávnenosť cieľovej skupiny
	Definícia oprávnených cieľových skupín nie je pre túto výzvu relevantná.

4.10	Ďalšie podmienky poskytnutia pomoci
4.10.1	Forma, výška, intenzita pomoci
Pomoc je poskytovaná formou nenávratného finančného príspevku.
Minimálne celkové oprávnené výdavky na projekt nie sú stanovené.
Maximálne celkové oprávnené výdavky na projekt sú stanovené v súlade s uznesením vlády Slovenskej republiky č. 804/2011 zo dňa 14.12.2011 nasledovne:
Komunitné centrum s minimálnymi nárokmi na priestory: 
•	Rekonštruované zariadenia: do 125 000 EUR
•	Novovybudované zariadenia: do 170 000 EUR
Komunitné centrum so strednými nárokmi na priestory:
•	Rekonštruované zariadenia: do 165 000 EUR
•	Novovybudované zariadenia : do 225 000 EUR
Komunitné centrum s maximálnymi nárokmi na priestory:
•	Rekonštruované zariadenia: do 205 000 EUR
•	Novovybudované zariadenia : do 280 000 EUR
Maximálna výška NFP predstavuje 95 % z celkových oprávnených výdavkov na projekt a minimálne financovanie projektu zo strany prijímateľa je vo výške 5 % z celkových oprávnených výdavkov na projekt.
V rámci výzvy ROP-2.1b-2013/01 sa nevyžaduje vypracovanie finančnej analýzy

Tabuľka č. 4: štruktúra financovania celkových oprávnených výdavkov na projekt:
maximálny príspevok Európskeho fondu regionálneho rozvoja	85,00 %	Maximálna výška NFP	
maximálny príspevok štátneho rozpočtu Slovenskej republiky	10,00 %		
minimálna finančná účasť prijímateľa	  5,00 %	
Zdroj: RO pre ROP, 2013

4.10.2		Kritériá formálnej správnosti 
RO pre ROP vykoná kontrolu formálnej správnosti žiadostí o NFP podľa schváleného harmonogramu na výkon kontroly formálnej správnosti. Cieľom kontroly formálnej správnosti je zabezpečiť správne, transparentné a efektívne overenie splnenia kritérií formálnej správnosti predložených žiadostí o NFP v zmysle podmienok definovaných v tejto výzve.
V rámci kontroly formálnej správnosti sa posudzuje:
•	splnenie kritérií oprávnenosti;
•	splnenie kritérií úplnosti dokumentácie žiadosti o NFP.
V rámci posudzovania kritérií oprávnenosti predloženej dokumentácie žiadosti o NFP je posudzovaná oprávnenosť žiadateľa a projektu v nadväznosti na podmienky oprávnenosti uvedené v tejto výzve a v Programovom manuáli ROP.
V rámci posudzovania kritérií úplnosti predloženej dokumentácie žiadosti o NFP sa posudzuje, či je predložená dokumentácia úplná a kompletne vyplnená, v požadovanej forme, v požadovanom počte vyhotovení, spracovaná a štruktúrovaná podľa požiadaviek RO pre ROP uvedených v Programovom manuáli ROP a Príručke pre žiadateľa v rámci ROP, či sú zadané údaje v rôznych častiach dokumentácie žiadosti o NFP vo vzájomnom súlade atď. 
V prípade nesplnenia kritérií úplnosti je žiadateľovi odovzdaná alebo zaslaná Výzva na doplnenie chýbajúcich náležitostí žiadosti o NFP a je mu ponúknutá možnosť využiť tzv. inštitút klarifikácie. Na základe uvedeného inštitútu môže žiadateľ v lehote do 7 kalendárnych dní od doručenia Výzvy na doplnenie chýbajúcich náležitostí žiadostí o NFP odstrániť nedostatky dokumentácie žiadosti o NFP z hľadiska plnenia kritérií úplnosti. V prípade odmietnutia prevzatia Výzvy na doplnenie chýbajúcich náležitostí sa za deň doručenia tejto výzvy považuje deň, kedy ju žiadateľ odmietol prevziať (osobne alebo na pošte), resp. deň, keď bola zásielka vrátená RO pre ROP po tom, čo žiadateľ ako adresát nebol zastihnutý a zásielku si počas úložnej doby nevyzdvihol. 
Inštitút klarifikácie je možné využiť v prípade:
•	neúplne zadaných údajov v žiadosti o NFP a jej prílohách;
•	chýbajúcich príloh žiadosti o NFP, resp. nedostatočného počtu vyhotovení príloh, resp. nesprávnej formy predkladaných príloh;
•	nesprávne vypracovanej časti dokumentácie žiadosti o NFP (príloh) v zmysle výzvy        ROP-2.1b-2013/01 a Príručky pre žiadateľa v rámci ROP z hľadiska štruktúry, detailnosti alebo rozsahu príslušnej časti dokumentácie žiadosti o NFP (príloh);
•	vzájomného nesúladu údajov v rôznych častiach dokumentácie žiadosti;
•	zrejmých chýb v počítaní a písaní v dokumentácii žiadosti o NFP.
Pri nesplnení kritérií oprávnenosti sa neuplatňuje inštitút klarifikácie.
Podrobnejšie je využitie inštitútu klarifikácie popísané v Príručke pre žiadateľa v rámci ROP.
V prípade splnenia kritérií kontroly formálnej správnosti (t.j. kritérií oprávnenosti a úplnosti) je žiadosť o NFP postúpená na ďalšie spracovanie. V prípade nesplnenia kritérií kontroly formálnej správnosti je žiadateľovi vydané Potvrdenie o neakceptovaní žiadosti o NFP a jeho žiadosť nie je postúpená na ďalšie spracovanie. Na základe nesplnenia kritérií kontroly formálnej správnosti vydá Riadiaci orgán pre ROP Rozhodnutie o neschválení žiadosti o NFP, ktoré sa žiadateľovi doručuje doporučenou poštou.
Podrobnejšie je priebeh kontroly formálnej správnosti popísaný v Príručke pre žiadateľa v rámci ROP, ktorá zároveň popisuje aj ďalší proces spracovania žiadosti o NFP až po prípadné vydanie Rozhodnutia o schválení žiadosti o NFP.

4.10.3	Nižšie uvedené podmienky poskytnutia pomoci žiadateľ preukazuje ako prílohu žiadosti o NFP vo forme uvedenej vo formulári žiadosti o NFP:
•	podmienka pre žiadateľa mať vysporiadané vzťahy so štátnym rozpočtom,
•	podmienka pre žiadateľa nemať daňové nedoplatky, nedoplatky poistného na zdravotné poistenie, sociálne poistenie a príspevkov na starobné dôchodkové poistenie,
•	podmienka pre žiadateľa, že neporušil  zákaz  nelegálnej  práce  a nelegálneho  zamestnávania  podľa osobitného predpisu,
•	podmienka zabezpečiť spolufinancovanie projektu zo strany žiadateľa,
•	podmienka  predloženia  opisu  projektu  vrátane  rozpočtu  projektu,
•	podmienka vyplývajúca z § 8 ods. 8 zákona č. 539/2008 Z. z. o podpore regionálneho rozvoja,
•	podmienka preukázania určenia hodnoty stavebných prác a vybavenia komunitného centra, ktoré tvorí predmet predkladanej žiadosti o NFP. 

4.10.4	Povinnosť žiadateľa požiadať o vytvorenie užívateľského konta na verejnom portáli ITMS 
Postup pri získaní prístupu do verejnej časti ITMS je uvedený v časti 5.1 tejto výzvy. Žiadosť o NFP, ktorá nebude predložená prostredníctvom verejného portálu ITMS (viď. časť 5.3 tejto výzvy), nebude akceptovaná.   

4.10.5	Povinnosť preukázať súlad žiadosti o NFP s projektovým zámerom schváleným v rámci Lokálnej stratégie komplexného prístupu
Splnenie tejto podmienky preverí RO pre ROP pri formálnom hodnotení žiadosti o NFP v súčinnosti s ÚSVRK..
RO pre ROP v rámci procesu overovania kritérií oprávnenosti žiadosti o NFP zabezpečí aj overenie súladu projektu so schválenou žiadosťou o poskytnutie podpory LSKxP, a to na základe záväzného písomného vyhlásenia ÚSVRK o súlade projektu so schválenou žiadosťou o poskytnutie podpory LSKxP.

5.	Technicko-organizačné náležitosti v súvislosti s vypracovaním a predkladaním žiadosti o nenávratný finančný príspevok

5.1	Postup pri získaní prístupu do verejnej časti ITMS 
Verejná časť Informačno-technologického monitorovacieho systému (ďalej aj „ITMS“) je prístupná prostredníctvom internetového portálu https://www.itms.sk. Prístup na portál ITMS môžu získať všetci žiadatelia pre programové obdobie 2007-2013.
Prístup žiadateľov do verejnej časti ITMS zabezpečuje prevádzkovateľ ITMS na základe žiadosti žiadateľa o aktiváciu užívateľského konta.
Prevádzkovateľom ITMS je DataCentrum, ktoré je samostatnou rozpočtovou organizáciou so sídlom v Bratislave, ktorej zriaďovateľom je Ministerstvo financií SR. Žiadosti o aktiváciu užívateľského konta sú prevádzkovateľovi ITMS doručované v elektronickej forme prostredníctvom https://www.itms.sk a v písomnej forme poštou alebo kuriérom na adresu DataCentrum, Cintorínska 5, 814 88 Bratislava, v súlade s nasledovným postupom:
1)	žiadateľ prostredníctvom portálu ITMS vyplní a odošle elektronickú formu žiadosti o aktiváciu užívateľského konta. V žiadosti definuje subjekt, ktorý je žiadateľom, užívateľské meno a heslo;
2)	žiadateľ zároveň vytlačí, podpíše a zašle písomnú formu žiadosti o aktiváciu užívateľského konta na adresu prevádzkovateľa ITMS; 
3)	prevádzkovateľ ITMS na základe kontroly elektronického a písomného vyhotovenia žiadosti o aktiváciu užívateľského konta aktivuje konto žiadateľa, vytlačí a zašle poštou alebo kuriérom na adresu štatutárneho orgánu žiadateľa grid kartu nasledujúci deň po prijatí písomného vyhotovenia žiadosti o aktiváciu užívateľského konta.
Žiadateľ (resp. neskôr prípadne aj prijímateľ) sa po prijatí grid karty môže prihlásiť na portál ITMS a využívať všetky služby v rámci svojich žiadostí o NFP (resp. neskôr prípadne aj projektov). Jeden žiadateľ/prijímateľ môže mať viac užívateľských kont na portáli ITMS. Žiadatelia/prijímatelia majú prístup ku všetkým svojím evidenciám v ITMS.

5.2	Inštrukcie k vypracovaniu žiadosti o NFP
Jedným zo základných predpokladov úspešnosti žiadosti o NFP v rámci výziev vyhlasovaných Riadiacim orgánom pre ROP je súlad cieľov projektu s cieľmi operačného programu a cieľmi príslušnej oblasti podpory v rámci operačného programu. 
Z procesného hľadiska je preto nevyhnutným predpokladom vypracovania žiadosti o NFP oboznámenie sa s obsahom Programového manuálu ROP a Príručky pre žiadateľa v rámci ROP. Uvedené dokumenty sú uverejnené na internetovej stránke www.ropka.sk/dokumenty-na-stiahnutie/. Vo vzťahu ku konkrétnej výzve na predkladanie žiadostí o NFP je záväzná tá verzia Programového manuálu ROP a Príručky pre žiadateľa v rámci ROP, ktorá je platná v čase vyhlásenia výzvy.  
Žiadateľ vypracováva žiadosť o NFP a jej prílohy v slovenskom jazyku, a to elektronicky a v tlačenej forme v jednom origináli a jednej kópii. Žiadosť o NFP a jej prílohy je potrebné vypracovať vo všetkých bodoch pravdivo, presne, jednoznačne, zrozumiteľne a poskytnúť čo najkonkrétnejšie údaje o projekte. 
Žiadateľ vypracuje formulár žiadosti o NFP vyplnením elektronického formulára žiadosti o NFP prostredníctvom verejnej časti ITMS v zmysle postupov uvedených v užívateľskej príručke pre prácu s portálom ITMS a podľa vzorového formuláru žiadosti o NFP, ktorý je prílohou č. 1 tejto výzvy.

5.3	Postup pre vypracovanie žiadosti o NFP v prípade výzvy ROP-2.1b-2013/01 
1)	Na základe získaného prístupu do verejnej časti ITMS vyplní žiadateľ vo verejnej časti ITMS žiadosť o NFP.
Pri zadávaní obsahu žiadosti o NFP vo verejnej časti ITMS žiadateľ postupuje podľa vzorového formuláru žiadosti o NFP, ktorý je vo formáte MS Word uverejnený ako príloha č. 1 tejto výzvy. Vzorový formulár žiadosti o NFP obsahuje povinné inštrukcie k vyplneniu jeho príslušných častí. Tieto inštrukcie sú uvedené kurzívou modrým textom vo forme stručného pokynu uvedeného priamo v príslušnom poli, ktoré má žiadateľ vyplniť vo verejnej časti ITMS alebo sú uvedené formou poznámky pod čiarou. Žiadateľ zodpovedá za to, že žiadosť o NFP a jej prílohy sú vypracované vo všetkých bodoch pravdivo, presne, jednoznačne, zrozumiteľne a poskytujú čo najkonkrétnejšie údaje o projekte. 
2)	Žiadateľ vypracuje a skompletizuje prílohy k žiadosti o NFP. 
Prílohy žiadosti o NFP sa predkladajú v tlačenej forme spolu so žiadosťou o NFP ako jeden zväzok originál a ďalší zväzok, ktorý je kópiou originálu (odporúča sa tzv. hrebeňová väzba). Projektová dokumentácia pre realizáciu stavby môže byť predložená z dôvodu svojho rozsahu aj ako samostatná príloha, t.j. nemusí byť súčasťou uvedených zväzkov príloh. Žiadateľ je povinný doložiť všetky povinné prílohy v požadovanom rozsahu a počte. Prílohy vo zväzkoch sú zoradené a viditeľne očíslované podľa poradia určeného v časti 16 a 17 vo vzorovom formulári žiadosti o NFP. Písomná forma účtovnej závierky ako príloha č. 8 žiadosti o NFP je súčasťou zväzku originálnych príloh vzhľadom na skutočnosť, že sa v písomnej forme predkladá len v jednom vyhotovení. Prílohy, ktoré sa v zmysle vzorového formuláru žiadosti o NFP vyžadujú aj v elektronickej forme (napr. Opis projektu), sa predkladajú na neprepisovateľnom CD/DVD nosiči. 
Žiadateľ je povinný doložiť všetky povinné prílohy v požadovanom rozsahu, počte a forme. Žiadateľ zodpovedá za zabezpečenie súladu príloh s údajmi poskytnutými v žiadosti o NFP.
3)	Po vyplnení žiadosti o NFP vo verejnej časti ITMS žiadateľ elektronicky odošle žiadosť o NFP do neverejnej časti ITMS (Core ITMS).
Odoslanie žiadosti o NFP do neverejnej časti ITMS je potrebné vykonať do dátumu uzavretia výzvy. Odoslanie elektronickej formy žiadosti o NFP nemá vplyv na včasné predloženie žiadosti o NFP v písomnej forme definované v časti 5.4 tejto výzvy.
Po odoslaní žiadosti o NFP do neverejnej časti ITMS žiadateľ cez aplikáciu žiadosť o NFP vytlačí, podpíše a opečiatkuje. Žiadosť o NFP vrátane relevantných príloh podpisuje štatutárny orgán žiadateľa, resp. žiadateľom splnomocnená osoba.
Údaje uvedené v dokumentácii žiadosti o NFP sú Riadiacim orgánom pre ROP spracovávané (aj elektronicky) pre účely registrácie, hodnotenia, schvaľovania a výberu žiadostí o NFP, monitorovania projektov a operačného programu a pre evidenčné a štatistické účely.

4) 	Žiadateľ doručí celú dokumentáciu žiadosti o NFP do podateľne RO pre ROP podľa postupu definovaného v časti 5.4 tejto výzvy.

5.4	Termín predloženia žiadosti o NFP
V rámci výzvy ROP-2.1b-2013/01 sa prijímanie žiadostí o NFP bude realizovať od 15. 01. 2014 do 10. 03. 2014.
Základné časové údaje súvisiace s výzvou ROP-2.1b-2013/01 sú nasledovné:
•	Termín vyhlásenia výzvy:
29. 11. 2013
Prijímanie žiadostí o NFP na RO pre ROP:
počas pracovných dní od 15. 01. 2014 do 10. 03. 2014 
•	Termín ukončenia výzvy:
10. 03. 2014 (zároveň posledný možný termín na predkladanie žiadosti o NFP)
Žiadosti o NFP je nevyhnutné doručiť osobne do podateľne RO pre ROP v pracovných dňoch, najneskôr do 10. 03. 2014 do 15.00 h. alebo odoslať (odovzdať na prepravu) poštou, resp. kuriérom najneskôr do 10. 03. 2014 na nižšie uvedenú adresu (miesto predkladania žiadostí o NFP):
Miesto predkladania žiadostí o NFP:
Ministerstvo pôdohospodárstva a rozvoja vidieka SR
Prievozská 2/B
825 25 Bratislava 26

Úradné hodiny v podateľni:
Pondelok – Piatok: 8.00-11.30 h., 12.00-15.00 h.

5.5	Spôsob predloženia žiadosti o NFP
Postup predkladania, prijímania a registrácie žiadosti o NFP je popísaný v Príručke pre žiadateľa v rámci ROP. 
Po elektronickom odoslaní žiadosti o NFP do neverejnej časti ITMS (Core ITMS) a skompletizovaní jej príloh žiadateľ doručí celú dokumentáciu žiadosti o NFP spolu so sprievodným listom do podateľne RO pre ROP. 
Doručovanie sa realizuje jedným z nasledovných spôsobov:
•	osobne na podateľňu RO pre ROP 
•	doporučenou poštou
•	expresnou kuriérnou zásielkou. 

Dátum doručenia dokumentácie žiadosti o NFP je určujúci pre posúdenie splnenia podmienky doručenia dokumentácie žiadosti o NFP v lehote stanovenej touto výzvou na predkladanie žiadostí o NFP.
Za dátum doručenia žiadosti o NFP sa považuje:
•	v prípade osobného doručenia deň jej fyzického doručenia v písomnej forme na adresu RO pre ROP. Žiadosť o NFP musí byť doručená najneskôr v deň ukončenia výzvy do 15.00 h.
•	v prípade zaslania poštou alebo kuriérom deň odovzdania dokumentácie žiadosti o NFP na takúto prepravu, ktorý nesmie byť neskorší ako je deň ukončenia výzvy (rozhodujúca je pečiatka pošty, resp. kuriéra na obálke).
RO pre ROP nezodpovedá za žiadosť o  NFP, ktorú žiadateľ podá po termíne uzavretia výzvy, resp. za žiadosť  doručenú v poškodenom stave, prípadne žiadosť, ktorá nebude doručená vôbec.
Žiadosť o NFP sa podáva v pevnom, uzavretom, neporušenom a nepriehľadnom obale. Na obale má byť uvedené:
•	kód výzvy ROP-2.1b-2013/01
•	názov a adresa žiadateľa
•	názov RO pre ROP
•	názov projektu
•	identifikátor žiadosti o NFP
•	nápis „Žiadosť o NFP“ 
•	nápis „NEOTVÁRAŤ“   
Vo vzťahu k predkladaniu žiadosti o NFP musia byť splnené tieto podmienky poskytnutia pomoci:
1.	žiadosť o NFP bola odoslaná prostredníctvom verejnej časti ITMS v termíne do uzavretia výzvy 
2.	žiadosť o NFP v písomnej podobe bola doručená na adresu RO pre ROP v termíne do uzavretia výzvy, pričom v prípade: 
a.	doručenia poštou alebo prostredníctvom kuriérnej služby, je rozhodujúci termín odovzdania žiadosti o NFP na prepravu,
b.	osobného doručenia, je rozhodujúci termín fyzického doručenia žiadosti o NFP, pričom žiadosť o NFP je v takom prípade nevyhnutné doručiť najneskôr do 15.00 h. v deň uzavretia výzvy;
3.	žiadosť o NFP bola zviazaná do jedného zväzku v 2 vyhotoveniach (originál a kópia)                  v hrebeňovej väzbe alebo inej pevnej väzbe.
Žiadosť o NFP, ktorá nebude spĺňať podmienky predloženia uvedené v bodoch 1 až 2 tejto časti výzvy nebude považovaná  za žiadosť o NFP doručenú riadne v zmysle §13 ods. 5) zákona                         o pomoci a podpore. RO pre ROP takúto žiadosť o NFP vráti späť žiadateľovi spolu so sprievodným listom, v ktorom uvedie dôvod vrátenia žiadosti o NFP vrátane uvedenia, ktorá podmienka predloženia žiadosti o NFP nebola splnená.
Riadnym doručením žiadosti o NFP začína v zmysle § 14, ods. 1) zákona o pomoci a podpore konanie  o žiadosti. 
Žiadosti o NFP poslané iným spôsobom ako je vyššie uvedené (napr. elektronickou poštou), žiadosti o NFP doručené osobne, poštou resp. kuriérom na inú adresu akou je miesto predkladania žiadostí o NFP, alebo žiadosti osobne doručené po termíne uzavretia výzvy, alebo žiadosti odoslané poštou, kuriérom po termíne uzavretia výzvy, nesplnili podmienky poskytnutia pomoci vo vzťahu k predkladaniu žiadosti o NFP a budú vrátené žiadateľovi.
V prípade, ak nie je doručenie dokumentácie v súlade s ďalšími podmienkami stanovenými v Príručke pre žiadateľa v rámci ROP a v tejto výzve, RO pre ROP žiadosť o NFP  vráti späť žiadateľovi ako doručenú v rozpore s podmienkami stanovenými v tejto výzve spolu s identifikáciou porušenia podmienok stanovených vo výzve.

6.	Časový harmonogram konania o žiadosti o NFP 
Proces konania o žiadosti o NFP v zmysle § 14 zákona o pomoci a podpore začína doručením žiadosti o NFP RO pre ROP. Konanie o žiadosti o NFP zahŕňa procesy príjmu a registrácie žiadosti o NFP a schvaľovania žiadosti o NFP. Proces schvaľovania žiadosti   o NFP pozostáva z týchto základných fáz: 
•	kontrola formálnej správnosti žiadostí o NFP,
•	odborné hodnotenie žiadostí o NFP,
•	výber žiadostí o NFP,
•	vydávanie rozhodnutí a opravné prostriedky proti rozhodnutiam.
Proces konania o žiadosti o NFP je popísaný v Príručke pre žiadateľa v rámci ROP. 
V súlade so Systémom riadenia štrukturálnych fondov a Kohézneho fondu na programové obdobie 2007-2013, kapitola 4.2.2 Výber projektov pre realizáciu OP, časť 4 Príručky pre žiadateľa bod 4.1 Schválenie žiadosti o NFP, RO zabezpečí informovanie všetkých žiadateľov, ktorých žiadosti o NFP boli predmetom procesu schvaľovania, o schválení alebo neschválení ich žiadosti o NFP prostredníctvom zaslania Rozhodnutia o schválení žiadosti o NFP resp. Rozhodnutia o neschválení žiadosti o NFP, a to v termíne (v prípade časovo  ohraničených výziev) do 100 dní od konečného  termínu na predkladanie žiadosti o NFP uvedenom vo výzve“.

7.	Dokumenty potrebné pre vypracovanie dokumentácie žiadosti o NFP
Okrem výzvy na predkladanie žiadostí o NFP a jej príloh sú Riadiacim orgánom pre ROP vypracované a schválené nasledovné dokumenty, ktoré sú platné a záväzné pre všetky opatrenia a oblasti podpory v rámci ROP: 
•	ROP;
•	Programový manuál ROP (verzia platná v čase vyhlásenia tejto výzvy);
•	Príručka pre žiadateľa v rámci ROP (verzia platná v čase vyhlásenia tejto výzvy).
Všetky dokumenty sú dostupné na http://www.ropka.sk/dokumenty-na-stiahnutie/. Odkaz na webové sídlo www.ropka.sk je na súvisiacich stránkach napr. www.nsrr.sk.

8.	Osobitné ustanovenia k výzve na predkladanie žiadostí o NFP
V prípade zrušenia alebo pozastavenia výzvy na predkladanie žiadostí o NFP sa aplikujú ustanovenia zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov a Systému riadenia štrukturálnych fondov a Kohézneho fondu na programové obdobie 2007-2013 v platnom znení pre zrušenie alebo pozastavenie výzvy na predkladanie žiadostí o NFP. 
Zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov a Systém riadenia štrukturálnych fondov a Kohézneho fondu umožňujú formálne náležitosti výzvy upraviť formou aktualizácie výzvy. RO pre ROP v prípade potreby upraví indikatívnu výšku prostriedkov určených na výzvu, predĺži obdobie trvania výzvy a možnosti predkladania žiadostí o NFP. RO pre ROP bezodkladne informuje žiadateľov o aktualizácii výzvy prostredníctvom webového sídla www.ropka.sk v časti Výzvy ROP.
Systém riadenia štrukturálnych fondov a Kohézneho fondu na programové obdobie 2007-2013 je dostupný na www.nsrr.sk.

9.	Prílohy výzvy na predkladanie žiadostí o NFP
Riadiaci orgán pre ROP ako prílohy tejto výzvy uverejňuje nasledovné dokumenty:
1.	Vzorový formulár Žiadosti o NFP v elektronickej verzii (súbor s názvom Vzor Žiadosť o NFP 2.1b ROP 2013_01.doc)
2.	Opis projektu v elektronickej verzii (súbor s názvom Opis projektu 2.1b ROP 2013_01.xls)
3.	Štandardy komunitných centier v elektronickej verzii (súbor s názvom Štandardy komunitných centier.doc)
4.	Vzor Zmluvy o poskytnutí NFP vrátane jej príloh v elektronickej verzii (súbor s názvom Vzor Zmluvy o poskytnutí NFP.zip)
5.	Číselník oprávnených výdavkov v elektronickej verzii (súbor s názvom Číselník oprávnených výdavkov xls)